Hy kom uit ‘n kreatiewe gesin van Bethlehem en word groot in Durban. Hy verhuis na Johannesburg en maak kort- en dokumentêre films regoor die wêreld. In 1998 begin hy en Theresa Jo die Artvark Galery in Kalkbaai waar hy as ‘n kunstenaar-ontwerper werk. Saam maak hulle openbare beeldhouwerke soos dié by die Groenpunt Stadion in Kaapstad. Hy word geïnspireer deur die visuele poësie van die natuur en probeer die essensie van ons maatskaplike en kulturele konteks in smeestaal en plaatstaal verbeeld.